# Sent Privat del Dragon

Sent Privat del Dragon (Saint-Privat-du-Dragon en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Toponimia
### Sent Privat del Dragon

Las fòrmas ancianas son : Sanctus Privatus en 1078, S. Privatus du Drahos en 1288, S. Privat du Drahon en 1379, S. Privat du Draiguon en 1398, S. Privat du Dragon en 1401, Côteau-Libre.
La prononciacion aproximativa a Mercuèr z-es [sampɾi'vɛ dji dɾa'gɔn]. En Brivadés e Liuradés, una partida delhs a finaus (tonics o pòsttonics) pòdon èsser articulats [-ɛ] e lo locutor declara sovent que sa prononciacion z-es un a o una modalitat de a. [dji] z-es una palatizacion de delh, elh-mèime una palatizacion de del.
Sent Privat representa lo latin Privatus, nom d'un avesque de Mende e martir delh secle III

### Cerzat (del Dragon)

Las fòrmas ancianas son Serezac en 1339, Mansus de Cerazac en 1379, Serazac en 1386, Cerazacum, Cerazat en 1396, Ceresacum, Ceresac en 1458, Cerezacum en 1459, Cerzat de Drols alh secle XVIII (mapa de Cassini), Cerzat-du-Dragon en 1880. Quenha es la prononciacion ?
Notam las explicacions per Cerzat (comuna). Segon Dauzat, los dos Cerzat [nom francés] venon delh nom latin d'òme *Saratius, inatestat, inferit de Sarius, ambelh sufixe -acum. Segon Xavier Delamarre, Cerzat seriá *Saratiācon, la proprietat de *Saratios (nom celtic inatestat), o benleu *Sarciācon > *Saraciācon; l'autor manda a aquelhs etimes, mas se pòt trobar mas *Sariciācon, la proprietat de Saricios (celtic, atestat). I a doncas pas de certitud, mas lo passatge per assimilacion de *Sariciācon a *Saraciācon es pas extraordinari.
Mas en realitat, l'explicacion es benleu indirècta : siá un transferiment per de rasons que nos eschapan, siá un autre nom alterat per l'influéncia de Cerzat (la comuna).

### Dragon (riu)

Las fòrmas ancianas son Rivus de Drahos en 1464, (per un vialatge destruit, Suc du Dragon) Lo Draos en 1385, Mansus dol suc de Drahos en 1464, Mansus del Suc en 1467.
Lo nom *Dra(v)ós, delh gallic *deruos, « cheine », saguèt interpretat Dragon, probablament dins un contèxte sabent.

## Istòria

En 1789, Sent Privat dependiá de la província d'Auvernhe, de l'eleccion e subdelegacion de Briude e delh ressòrt delh presidial de Riam. Sa gleisa parochala, diocèsi de Sant Flor e archipreirat de Lanjac, èra delh vocable de Sant Privat; lo prior de La Vòuta presentava a la cura.

## Administracion

Lista delhs cònsols successius :
| Periòde | Periòde | Identitat | Etiqueta |
| 2008 | (2026) | Agnès Jean | divèrs esquèrra |
| març de 2001 | 2008 | Gabriel Beaufort | |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 159, totala: 163 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 626 | 545 | 721 | 719 | 706 | 633 | 647 | 771 | 772 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 785 | 770 | 736 | 715 | 698 | 685 | 692 | 659 | 614 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 591 | 543 | 528 | 471 | 454 | 439 | 421 | 380 | 346 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 318 | 292 | 264 | 236 | 213 | 186 | 176 | 172 | 173 179 |
| 2009 | 2010 |
| 168 174 | 164 170 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 160 abitants e la densitat èra de 7,39 ab/km².

## Ligams extèrnes

* Sent Privat del Dragon sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sent Privat del Dragon».
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 260 https://gallica.bnf.fr/ark:/12148/bpt6k392965/f309.item
* ↑ Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 625
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 51 https://gallica.bnf.fr/ark:/12148/bpt6k392965/f100.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 163
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 229, 306, 335
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 108 https://gallica.bnf.fr/ark:/12148/bpt6k392965/f157.item
* Portal d'Auvèrnhe